Document ID: /roh_data/filtered/fineweb-2-filterrobots_roh.jsonl.gz/26810

Il project lantschà la stad passada prevesa da signalisar las alps da vatgas-mamma en l‘Engiadin’Ota fin Zernez ed en la Bregaglia. Quai cun ina charta interactiva sin la pagina da la destinaziun turistica Engiadina San Murezzan.
Vias da viandar èn per persunas e betg per vatgas.
Il project vegn a custar radund 40'000 francs, raps che las 13 vischnancas avessan da surpigliar. Senza Puntraschigna. I na saja betg lezia dal maun public da gidar da finanziar ina schliaziun dal problem. In problem che privats chaschunan. Ils purs sajan responsabels per la situaziun, els duain perquai principalmain purtar ils custs.
RR novitads 17:00